Confessione di un commissario di polizia al procuratore della repubblica
<s>Confessione di un commissario di polizia al procuratore della repubblica (), najčešće prikazivan pod skraćenim naslovom Priznanje policijskog komesara, je italijanski kriminalistički film snimljen 1971. godine u režiji Damiana Damianija.</s><s>Nominalni protagonist, koga tumači Franco Nero, je mladi i idealistički javni tužilac koji u Palermu nastoji istražiti pokušaj atentata na uticajnog poslovnog čovjeka, a za koga se kao glavni sumnjivac nametne policijski komesar (koga tumači Martin Balsam).</s><s>Radnja prikazuje kako je meta atentatora u stvari krvoločni i bezobzirni mafijaški bos koga je komesar godinama bez uspjeha, zahvaljujući povezanosti mafije sa njegovim pretpostavljenima, pokušavao smjestiti iza rešetaka te ga je na kraju odlučio ukloniti uzevši zakon u svoje ruke.</s><s>Confessione se isticao izuzetno mračnim tonom i prikazom sveprisutne korupcije i povezanosti države sa organiziranim kriminalom karakteristične za režim tadašnje Prve republike, odnosno koristio motive koje će Damiani mnogo godina kasnije iskoristiti u popularnoj TV-seriji Hobotnica.</s><s>Film je prikazan na Moskovskom filmskom festivalu gdje je osvojio Glavnu nagradu.</s>

<s>Uloge 
 Franco Nero: Zamjenik tužioca Traini
 Martin Balsam: Komesar Bonavia
 Marilù Tolo: Serena Li Puma
 Claudio Gora: Tužilac Malta
 Luciano Catenacci: Ferdinando Lomunno
 Giancarlo Prete: Giampaolo Rizzo
 Arturo Dominici: Advokat Canistraro
 Michele Gammino: Gammino
 Adolfo Lastretti: Michele Li Puma
 Nello Pazzafini: zatvorenik</s>

<s>Izvori</s>

<s>Vanjske veze</s>

<s>Italijanski filmovi
Kriminalistički filmovi
Dramski filmovi
Authority control 2</s>

